रोड़

रोड़/रोर भारत के हरियाणा, पश्चिमी उत्तर प्रदेश तथा उत्तराखंड में पायी जाने वाली एक क्षत्रिय जाति है।
रोड़ जाति कि ऐतिहासिक बसावट, दिल्ली तथा इसके निकटवर्ती क्षेत्रों से जुडी है।
अधिकांश रोड़ हरियाणा के करनाल जिले में निवास करते हैं।

हिंदू रोड़ साम्राज्य महाराजा धज (500 ई. पू. - 400 ई. पू.) के अधीन अपने चरम में पहुँच गया। 20 वीं शताब्दी तक, पंजाब, पश्चिमी उत्तर प्रदेश, राजस्थान, हरियाणा और दिल्ली सहित उत्तर भारत के कई हिस्सों में जमींदार रोड़ एक प्रभावशाली समूह बन गए। इन वर्षों में, कई रोड़ों ने शहरी नौकरियों के पक्ष में कृषि को छोड़ दिया और उच्च सामाजिक स्थिति का दावा करने के लिए अपनी प्रमुख आर्थिक और राजनीतिक स्थिति का उपयोग किया।

रोड़ (Ror), जिन्हें कुछ स्रोतों में ‘रोड़ मराठा’ भी कहा गया है, उत्तर भारत का एक हिंदू समुदाय है, जो मुख्यतः हरियाणा, पश्चिमी उत्तर प्रदेश, दिल्ली तथा पंजाब क्षेत्रों में निवास करता है। औपनिवेशिक काल की 1901 की जातिगत जनगणना (Census of India, 1901) में ‘Ror’ नाम से इस समुदाय की जनसंख्या 44,771 दर्ज की गई थी। समकालीन आकलनों के अनुसार इनकी कुल जनसंख्या लगभग 7–8 लाख के आसपास मानी जाती है।

इतिहास

रोड़ समुदाय की उत्पत्ति के संबंध में विभिन्न ऐतिहासिक मत प्रचलित हैं। 

इतिहासकार डॉ. वसंतराव मोरे ने अपनी पुस्तक ‘पानीपत युद्ध के रोड़ मराठों का इतिहास’ (2009) में यह मत प्रस्तुत किया है कि 1761 के तृतीय पानीपत युद्ध के पश्चात् उत्तर भारत में रह गए मराठा सैनिकों के वंशज कालांतर में ‘रोड़ मराठा’ समुदाय के रूप में विकसित हुए।

14 जनवरी 2012 को तृतीय पानीपत युद्ध की 251वीं वर्षगांठ के अवसर पर आयोजित एक कार्यक्रम में भारत की तत्कालीन राष्ट्रपति प्रतिभा देवीसिंह पाटिल की उपस्थिति समाचार स्रोतों में दर्ज है।

दूसरी ओर, इतिहासकार के. सी. यादव ने रोड़ समुदाय की पहचान को 18वीं–19वीं सदी के अभिलेखों में अधिक स्पष्ट रूप से अभिलिखित माना है तथा इसे हरियाणा क्षेत्र की एक कृषक-क्षत्रिय सामाजिक इकाई के रूप में वर्णित किया है।

मुगलकालीन प्रशासनिक ग्रंथ ‘आइने-अकबरी’ (16वीं सदी) में अनेक जातियों एवं सामाजिक समूहों का उल्लेख मिलता है, किंतु ‘रोड़’ नामक समुदाय का स्पष्ट उल्लेख उपलब्ध नहीं है।

संस्कृति और समाज
धार्मिक संस्कृति
रोड़ अपने पूर्वजों की भी पूजा करते हैं। रोड़ प्रारंभ में प्रकृति पूजक रहे हैं। वर्तमान में हिंदू धर्म का पालन करते है।

रोड़ों की उत्पत्ति के बारे में विभिन्न मत हैं परन्तु स्वीकृत सिद्धांत के अनुसार रोड़ मूलतः आर्य है।

गौत्र पद्धति
रोड़ समाज में अपने वंश गोत्र के लोग परस्पर भाई-भाई की तरह मानते है। रोड़ लोग विभिन्न गोत्रों में विभक्त हैं जिनमें से कुछ गौत्र एक दूसरे पर अधिव्यापित होती हैं।

उल्लेखनीय लोग
.
 नीरज चोपड़ा, भारतीय ट्रैक और फील्ड एथलीट
 निशांत देव, भारतीय प्रोफेशनल मुक्केबाज
 मनोज कुमार, भारतीय मुक्केबाज
 बलराज पंवार, भारतीय रोवर
 नैनसी मढोत्रा, भारतीय निशानेबाज
 महिमा चौधरी, भारतीय महिला हॉकी खिलाड़ी
 नितिन चौहान, भारतीय जूडो खिलाडी
 सुरेन्दर कुमार, पूर्व भारतीय हॉकी खिलाडी
 श्री बलवंत सिंह सागवाल, पूर्व भारतीय वॉलीबाल खिलाड़ी
 श्री अजमेर सिंह चोपडा, पूर्व भारतीय बास्केटबाल खिलाड़ी
 श्री दलेल सिंह, पूर्व भारतीय वॉलीबाल खिलाड़ी
  चौ शिवराम वर्मा पूर्व कैबिनेट मंत्री हरियाणा सरकार
  चौ ईश्वर सिंह पूर्व विधानसभा अध्यक्ष हरियाणा
 श्री हरविंदर कल्याण, हरियाणा विधानसभा अध्यक्ष
 श्री हिम्मत सिंह, एच.एस.एस.सी अध्यक्ष
 श्री सतपाल जाम्बा, विधायक (पुण्डरी)
 देवेंद्र कल्याण, हरियाणा चुनाव आयुक्त

 इन्हें भी देखें 
 धज
 नीरज चोपड़ा

सन्दर्भ


श्रेणी:कृषक जातियाँ
श्रेणी:भारत के सामाजिक समुदाय
श्रेणी:पाकिस्तान के सामाजिक समूह
श्रेणी:सिंध के सामाजिक समूह
श्रेणी:सामाजिक वर्ग
श्रेणी:हरियाणा की जातियाँ